На основу члана 2.13. Изборног закона БиХ („Службени гласник Босне и Херцеговине“ број:23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16, 41/20, 38/22, 51/22, 67/22 и 24/24) а у вези с чланом 26. Правилника о поступку именовања и разрјешења бирачких одбора за Локалне изборе у Босни и Херцеговини 2024.године, број:05-1-02-2-577-1/24 од 03.05.2024.године, Општинска изборна комисија Угљевик **р а с п и с у ј е;**

**ЈАВНИ ОГЛАС** **за избор кандидата за попуну резервнне листе квалификованих особа за именовање чланова бирачких одбора/мобилног тима и њихових замјеника**

1. Објављује се Јавни оглас за избор кандидата за попуну резервне листе квалификованих особа за именовање чланова бирачких одбора/мобилног тима и њихових замјеника.
2. **Услови за именовање:**

**Општи услови:**

1. Пријављени кандидат је особа с правом гласа.
2. За члана бирачког одбора не може бити именовано лице (члан 2.3. Изборног закона БиХ):
3. које се не може кандидовати у смислу одредби чланова 1.6., 1.7. и 1.7а. Изборног закона БиХ;
4. које је члан највишег извршно-политичког органа политичке странке или коалиције (предсједник, потпредсједник, генерални секретар или члан извршног одбора или главног одбора);
5. које је носилац изборног мандата или је члан извршног органа власти, осим у случајевима предвиђеним чланом 2.12.став (4) Изборног закона;
6. које је актуелни кандидат или је био кандидат за било који који ниво власти за последњим општим и посљедним локалним изборима;
7. којем је изречена казна за радњу која представља тежу повреду изборног закона или прописа за коју је лично одговорно, у посљедње четири године, рачунајући од дана правоснажности одлуке.

**Посебни услови:**

* да има пребивалиште у општини Угљевик,
* да има најмање завршену средњу школу, односно III., IV. или V. степен стручне спреме,
* да му није изречена санкција од Централне изборне комисије БиХ.

1. **Потребна документација**
2. пријава на јавни оглас (попуњен образац СГ-3),
3. **Рок за подношење пријава**

Рок за подношење пријава је двадесет (20) дана од дана објаве јавног огласа на огласној плочи општине Угљевик, на интернет –страници и „Скала“ радио Угљевик.

1. **Орган за спровођење поступка**

Процедуру избора кандидата по јавном огласу проводи Општинска изборна комисија Угљевик.

1. **Остале информације**

Образац пријаве кандидати могу преузети у сједишту општинске изборне комисије или на интернет-страници општине Угљевик.

Пријаву на јавни оглас кандидати достављају у затвореној коверти у сједиште изборне комисије са назнаком:

**„Пријава на јавни оглас за попуну резервне листе квалификованих особа за именовање чланова бирачких одбора/мобилног тима и њихових замјеника-не отварати“.**

Адреса:

**Општинска изборна комисија Угљевик,**

**Трг Драже Михаиловића 1,**

**76330 Угљевик**

Кандидати ће, ако изборна комисија затражи, доставити доказе о квалификацији и испуњавању услова из јавног огласа.

Непотпуне и неблаговремене пријаве изборна комисија неће узети у разматрање.

ПРЕДСЈЕДНИК ОИК-а \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број:01-03-8/24 Нермина Ахметовић, дипл.инг.тех. Угљевик, 16.05.2024. године